
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" 6.pielikumā iekļautajiem pasākumiem, kas radušies saistībā ar slimnīcu neatliekamās medicīnas un pacientu uzņemšanas nodaļu stiprināšanu, observācijas maksājuma pārskatīšanu atbilstoši faktiskajām izmaksām un digitalizācijas maksājuma ieviešanu stacionāriem,  no 2024. gada 1. maija līdz 2024. gada 31. decembrim, nepieciešamos izdevumus ne vairāk kā 18 741 861 euro apmērā segt no resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana". 
· 4. Veselības ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā tiesību aktu projektus atbilstoši šā protokola 3. punktam.
· 5. Veselības ministrijai iesniegt Finanšu ministrijai priekšlikumus par valsts pamatbudžeta bāzes izdevumu 2025.-2027.gadam palielināšanu atbilstoši Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" 6.pielikumā iekļautajiem pasākumiem, kas radušies saistībā ar slimnīcu neatliekamās medicīnas un pacientu uzņemšanas nodaļu stiprināšanu, observācijas maksājuma pārskatīšanu atbilstoši faktiskajām izmaksām un digitalizācijas maksājuma ieviešanu stacionāriem, paredzot finansējuma pārdali 2025.gadā un turpmāk ik gadu 28 112 791 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana". 
· 6. Finanšu ministrijai atbilstoši šī protokollēmuma 5.punktam palielināt Veselības ministrijai bāzes izdevumus 2025., 2026. un 2027.gadam, vienlaicīgi samazinot resursus izdevumus segšanai un izdevumus 2025. un 2026.gadam budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana".

